Diari Oficial de la Generalitat Valenciana


Sumari del DOGV 7404, del 17-11-2014 (2014/10733)

Notificació de la sentència dictada en el juí verbal número 2725/2011.
----------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10055


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 2725/2011. [2014/10421]  
Juí verbal 2725/2011  
Part demandant: James Edward Binyon.  
Part demandada: Cheryl Joy Binyon.  
Sobre: altres verbals.  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 195/2013  
Torrevieja, 6 de maig de 2013  
Prado Sastre Fernández-Chico, jutge del Jutjat de Primera Instància número 1 de Torrevieja i partit judicial, he vist les presents actuacions de juí verbal número 2725/2011.  
Antecedents de fet  
Primer. El procurador Alejandro García Ballester, com a representació processal de James Edward Binyon, va presentar escrit de demanda de juí verbal en data 25 de novembre de 2011.  
Segon. Admesa a tràmit la demanda, esta es va traslladar a la part contrària, per decret de data 17 de febrer de 2011, i es van convocar les parts a la vista del juí verbal, que va tindre lloc el 30 d'abril de 2013.  
  
Tercer. Arribat el dia i hora assenyalats, va comparéixer la part actora, s'afirmà i es ratificà en la demanda. La demandada va ser declarada en situació processal de rebel·lia per no haver comparegut a la vista del juí en forma, amb advocat i procurador.  
Després de la pràctica de la prova proposta per la part actora va ser declarada pertinent, consistent en interrogatori de la demandada als efectes de tindre-la per confessa i una vegada reproduïda la documental acompanyada al seu escrit de demanda, van quedar les actuacions vistes per a dictar la present sentència.  
Quart. En la tramitació d'este procediment s'han observat totes les prescripcions legals en vigor.  
Dispositiva  
Que estime la demanda interposada per James Edward Binyon contra Cheryl Joy Binyon, i, en conseqüència, condemne Cheryl Joy Binyon a satisfer a la part actora la quantitat de 6.273,24 euros, més els interessos legals, que es liquidaran en la forma establida en el fonament jurídic tercer de la present resolució judicial.  
En matèria de costes ateniu-vos al contingut del fonament jurídic quart.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'interposarà davant del tribunal que haja dictat la resolució que s'impugne dins del termini de 20 dies, comptats des de l'endemà a la notificació d'aquella. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn) i justificarà la constitució prèvia de depòsit en el compte de consignacions d'este jutjat per import de 50 euros, sense el requisit del qual no s'admetrà a tràmit el recurs (DA 15a LO 1/2009, de 3 de novembre).»  
  
Atés que es desconeix el domicili o residència actuals de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha resolt la publicació del present edicte en el tauler d'anuncis d'este jutjat o butlletí oficial, per a portar a efecte la diligència de comunicar la sentència.  
  
Torrevieja, 21 de gener de 2014.- El secretari judicial: José Antonio Villalgordo Cárceles.